CELEX: 32020R1046
Language: lt
Date: 2020-07-13 00:00:00
Title: Komisijos reglamentas (ES) 2020/1046 2020 m. liepos 13 d. kuriuo uždraudžiama su Graikijos vėliava plaukiojantiems smulkiosios žvejybos laivams žvejoti paprastuosius tunus tam tikruose salynuose

17.7.2020   
               
               
                  LT
               
               
                  Europos Sąjungos oficialusis leidinys
               
               
                  L 230/9
               
            
         KOMISIJOS REGLAMENTAS (ES) 2020/1046
         2020 m. liepos 13 d.
         kuriuo uždraudžiama su Graikijos vėliava plaukiojantiems smulkiosios žvejybos laivams žvejoti paprastuosius tunus tam tikruose salynuose
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2009 m. lapkričio 20 d. Tarybos reglamentą (EB) Nr. 1224/2009, nustatantį Bendrijos kontrolės sistemą, kuria užtikrinamas bendrosios žuvininkystės politikos taisyklių laikymasis (1), ypač į jo 36 straipsnio 2 dalį,
         kadangi:
         
                     (1)
                  
                  
                     Tarybos reglamentu (ES) 2020/123 (2) nustatomos kvotos 2020 metams;
                  
               
                     (2)
                  
                  
                     remiantis Komisijai pateikta informacija, smulkiosios žvejybos laivai, kurie plaukioja su Graikijos vėliava arba yra Graikijoje registruoti, žvejodami paprastųjų tunų išteklius tam tikruose salynuose, išnaudojo 2020 metams skirtą kvotą;
                  
               
                     (3)
                  
                  
                     todėl būtina uždrausti tų išteklių žuvų žvejybą,
                  
               PRIĖMĖ ŠĮ REGLAMENTĄ:
         
            1 straipsnis
            Kvotos išnaudojimas
            Šio reglamento priede nurodyta 2020 metams tam tikruose salynuose Graikijai skirta paprastųjų tunų išteklių žvejybos kvota laikoma išnaudota nuo tame priede nustatytos dienos.
         
         
            2 straipsnis
            Draudimas
            Nuo šio reglamento priede nustatytos dienos smulkiosios žvejybos laivams, kurie plaukioja su Graikijos vėliava arba yra Graikijoje registruoti, uždraudžiama 1 straipsnyje nurodytų išteklių žuvų žvejybos veikla. Visų pirma, draudžiama laivuose laikyti, perkrauti, perkelti arba iškrauti tokių smulkiosios žvejybos laivų po nurodytos dienos sužvejotas minėtų išteklių žuvis.
         
         
            3 straipsnis
            Įsigaliojimas
            Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2020 m. liepos 13 d.
            
               
                  Komisijos vardu
               
               
                  Pirmininkės pavedimu
               
               Virginijus SINKEVIČIUS
               
                  Komisijos narys
               
            
         
         
            (1)  OL L 343, 2009 12 22, p. 1.
         
            (2)  2020 m. sausio 27 d. Tarybos reglamentas (ES) 2020/123, kuriuo 2020 metams nustatomos tam tikrų žuvų išteklių ir žuvų išteklių grupių žvejybos galimybės, taikomos Sąjungos vandenyse žvejojantiems laivams ir kai kuriuose Sąjungai nepriklausančiuose vandenyse žvejojantiems Sąjungos žvejybos laivams (OL L 25, 2020 1 30, p. 1).
      
      
         
            PRIEDAS
            
                        Nr.
                     
                     
                        07/TQ/123
                     
                  
                        Valstybė narė
                     
                     
                        Graikija (smulkiosios žvejybos laivai)
                     
                  
                        Ištekliai
                     
                     
                        BFT/AVARCH
                     
                  
                        Rūšis
                     
                     
                        Paprastasis tunas (Thunnus thynnus)
                     
                  
                        Zona
                     
                     
                        Tam tikri salynai Graikijoje (Jonijos salos), Ispanijoje (Kanarų salos) ir Portugalijoje (Azorų ir Madeiros salos)
                     
                  
                        Draudimo data
                     
                     
                        2020 6 17, 24:00